Bangsa Jerman banjur mardika, malah wani ngrêbut jajahan Rum kang sisih kulon, kanthi ngrêrusak sakabèhing patilasane wong Rum. Nunggal jaman iku tanah Eropah wetan karoban mungsuh saka ing Asiyah, arane bangsa Hunnen. Akèh kutha-kutha kang jinarah rayah lan rinusak, wong-wonge dipatèni. Kêkèrène padha rêbut urip ngungsi marang tanah ngamanca (Volksverhuizing). Suwene pêpêrangan iku nganti têkan ± taun 600.
